Нават якасныя, але кропкавыя і вузкія даследаванні часта не дазваляюць убачыць узаемасувязь пэўных працэсаў. Напрыклад, чаму дзяржорганы ўпэўненыя, што варта стымуляваць рост нараджальнасці, які ў бліжэйшыя дваццаць гадоў яшчэ больш павысіць нагрузку на эканамічна актыўнае насельніцтва? Як адбіваецца на кареры і імкненні да прафесійнага росту павышэнне росту дапамогі па догляду за дзіцём і трохгадовы дэкрэтны адпачынак? Да гэтага часу застаецца малазразумелым, чаму беларускія бацькі практычна не бяруць удзел у даглядзе за дзіцём у першыя тры гады, калі яны таксама могуць узяць дэкрэтны адпачынак? Ці звязана гэта толькі з тым, што мужчыны ў краіне атрымліваюць больш высокую заработную плату або гэта адгалоскі архаічных поглядаў на сямю? Як можна развіваць інфраструктуру і сетку паслуг для ўсё большай колькасці сталых людзей, каб улічыць іх інтарэсы і патрэбы?